./data/phi1017/phi015/phi1017.phi015.perseus-lat2.xml
Non habeamus argentum, in quod solidi auri caelatura descenderit, sed non putemus frugalitatis indicium auro argentoque caruisse  Id agamus, ut meliorem vitam sequamur quam vulgus, non ut contrariam; alioquin quos emendari volumus, fugamus a nobis et avertimus  Illud quoque efficimus, ut nihil imitari velint nostri, dum timent, ne imitanda sint omnia